## ZAVOD ZA JAVNO ZDRAVSTVO KARLOVAČKE ŽUPANIJE

# K A R L O V A C

**Dr. Vladka Mačeka 48**

**UPRAVNO VIJEĆE**

**Broj: 02 – 1756/2-23**

**Karlovac, 21. studeni 2023.**

 **Z A P I S N I K**

**s 30. sjednice Upravnog vijeća Zavoda za javno zdravstvo Karlovačke županije, održane dana 21. studeni 2023., s početkom u 15,15 sati u predavaonici, I kat, ul. dr. Vladka Mačeka 48, Karlovac.**

 **D N E V N I R E D**

1. Usvajanje zapisnika sa 29. sjednice Upravnog vijeća Zavoda za javno zdravstvo Karlovačke županije.

2. Izvješće o poslovanju Zavoda za javno zdravstvo Karlovačke županije za razdoblje siječanj – listopad 2023.

3. Donošenje Prijedloga 3. Rebalansa Financijskog plana Zavoda za javno zdravstvo Karlovačke županije za 2023.

4. Odluka o nabavi potrošnog laboratorijskog materijala i dijagnostičkih sredstava za potrebe mikrobiološkog i ekološkog laboratorija za 2024.

5. Odluka o imenovanju Povjerenstva za utvrđivanje prijedloga za izbor specijalizanata

6. Utvrđivanje cijene nove usluge PCR respiratornog bakterijskog panela

7. Različito.

Predloženi dnevni red je usvojen.

Odluke:

 **Točka 1.**

Usvaja se zapisnik sa 29. sjednice Upravnog vijeća Zavoda za javno zdravstvo Karlovačke županije, bez primjedbi.

 **Točka 2.**

Usvaja se Izvješće o poslovanju za razdoblje siječanj – listopad 2023. Zavoda za javno zdravstvo Karlovačke županije, koje se nalazi u privitku ove Odluke i sastavni je dio arhivskog zapisnika.

 **Točka 3.**

Donosi se Prijedlog 3. Rebalansa Financijskog plana Zavoda za javno zdravstvo Karlovačke županije za 2023., koji se nalazi u privitku ove Odluke i sastavni je dio arhivskog zapisnika.

 **Točka 4.**

1. Odobrava se nabava potrošnog laboratorijskog materijala i dijagnostičkih sredstava za potrebe mikrobiološkog i ekološkog laboratorija u 2024., u vrijednosti od 120.000,00 eura bez PDV-a.

2. Ovlašćuje se ravnatelj Zavoda za javno zdravstvu Karlovačke županije na provedbu postupka javne nabave za predmete nabave iz toč.1. ove Odluke, sukladno Zakonu o javnoj nabavi (imenovanje ovlaštenih predstavnika naručitelja, donošenje odluke o odabiru i zaključenje ugovora o javnoj nabavi).

3. Ova Odluka upućuje se na suglasnost Karlovačkoj županiji.

 **Točka 5.**

1. Imenuje se Povjerenstvo za utvrđivanje prijedloga za izbor specijalizanata, u sastavu:

* 1. Specijalizacija iz školske i adolescentne medicine:

- Sanja Čurjak, dr.med. spec., predsjednica

- Dragica Borčić Radošević, dr. med. spec., član

- Dragana Benić, dr. med. spec., član

- Marina Frketić, dr. med. spec., član

 - Branko Zoretić, mag. oec., ravnatelj, član.

* 1. Specijalizacija iz medicine rada i športa:

- Višnjica Gvozdić Matijević, dr.med. spec., predsjednica

- Renata Hlaj, dr. med. spec., član

- Davor Plažanin, dr. med. spec., član

- Sanja Čurjak, dr. med. spec., član

 - Branko Zoretić, mag. oec., ravnatelj, član.

* 1. Specijalizacija iz epidemiologije:

- Valentina Tomičić Žabčić, mag.nutr., predsjednica

- Renata Hlaj, dr. med. spec., član

- Davor Plažanin, dr. med. spec., član

- Zvonko Anušić, dr. med. spec., član

 - Branko Zoretić, mag. oec., ravnatelj, član.

 2. Povjerenstvo iz toč.1. ove Odluke provodi postupak odabira specijalizanata sukladno odredbama Pravilnika o mjerilima za prijam specijalizanata (NN 83/15).

1. Ova Odluka stupa na snagu danom donošenja.

 **Točka 6.**

1. Utvrđuje se cijena usluge PCR respiratornog bakterijskog panela (C.pneumoniae, M.pneumoniae, L.pneumophila, B.pertussis, B.parapertussis, S.pneumoniae I H.influenzae) u iznosu od 85,00 eura bez PDV.
2. Na cijenu iz toč.1. ove Odluke ne obračunava se PDV.
3. Cijena iz toč.1. ove Odluke primjenjuje se u slučaju kad uslugu plaća sam pacijent.
4. Ova odluka stupa na snagu danom donošenja.

 **Točka 7.**

Pod ovom točkom dnevnog reda nije bilo rasprave.

 **------------**

  **PREDSJEDNIK**

 **UPRAVNOG VIJEĆA**

 **Prim. dr. sc. Hrvoje Cvitanović, dr. med.**